CELEX: C2005/057/21
Language: sl
Date: 2005-03-05 00:00:00
Title: Sodba Sodišča (prvi senat) z dne 20. januarja 2005 v zadevi C-412/03 (predlog za sprejem predhodne odločbe Regeringsrätten): Hotel Scandic Gåsabäck AB proti Riksskatteverket (Šesta direktiva DDV — Členi 2, 5(6) in 6(2) — Zagotavljanje obrokov v kantini družbe po ceni, nižji od lastne cene — Davčna osnova)

5.3.2005   
            
            
               SL
            
            
               Uradni list Evropske unije
            
            
               C 57/11
            
         
      SODBA SODIŠČA
   
   (prvi senat)
   z dne 20. januarja 2005
   v zadevi C-412/03 (predlog za sprejem predhodne odločbe Regeringsrätten): Hotel Scandic Gåsabäck AB proti Riksskatteverket (1)
   
   (Šesta direktiva DDV - Členi 2, 5(6) in 6(2) - Zagotavljanje obrokov v kantini družbe po ceni, nižji od lastne cene - Davčna osnova)
   (2005/C 57/21)
   Jezik postopka: švedščina
   V zadevi C-412/03, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Regeringsrätten (Švedska) z dne 29. septembra 2003, ki je prispel na Sodišče dne 3. oktobra 2003, v postopku Hotel Scandic Gåsabäck AB proti Riksskatteverket, je Sodišče (prvi senat) v sestavi P. Jann, predsednik senata, K. Lenaerts (poročevalec), J. N. Cunha Rodrigues, E. Juhász in M. Ilešič, sodniki, generalni pravobranilec: D. Ruiz-Jarabo Colomer, sodni tajnik: K. Sztranc, administratorka, dne 20. januarja 2005 razglasilo sodbo, katere izrek se glasi:
   Člene 2, 5(6) in 6(2)(b) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero je treba razlagati tako, da nasprotujejo nacionalni ureditvi, ki za uporabo blaga ali storitve za zasebno rabo šteje dobave, za katere je plačano dejansko plačilo, četudi je to plačilo nižje od lastne cene blaga ali opravljene storitve.
   
      (1)  UL C 289, 29.11.2003.